cyanic-selkie/wikianc huggingface dataset:
Okeāns
Okeāni uz citām planētām
Zeme ir vienīgā zināmā planēta, uz kuras virsmas ir ūdens šķidrā formā. Pastāv iespēja, ka senatnē okeāni bijuši uz Neptūna pavadoņa Tritona. Ļoti iespējams, ka zem bieza ledus slāņa okeāns klāj visu Jupitera pavadoņa Eiropas virsmu.
Pastāv iespēja, ka okeāni atrodas uz Urāna un Neptūna, taču šo planētu blīvā atmosfēra un pagaidām nenoskaidrotā iekšējā struktūra neļauj izdarīt noteiktus pieņēmumus. Iespējams, ka Marsa ziemeļu puslodē arī ilgstoši atradies lielāks ūdens baseins. Lielākais Saturna pavadonis Titāns, iespējams, satur ogļūdeņražu ezerus polārajos reģionos, pastāv iespēja, ka zem Titāna ārējās virsmas var atrasties arī ūdens okeāns.
Ūdens krāsa
Tīram ūdenim ir ļoti vāji zila krāsa, kas redzama tikai tad, ja ūdens ir ļoti lielā tilpumā. Ūdens molekulu kodoli vāji absorbē gaismas spektra sarkano daļu — šis ir vienīgais zināmais gadījums, kad krāsas dabā ietekmē kodolu, nevis elektronu dinamika. Rezultātā zilā gaisma spēj iespiesties dziļāk ūdenī nekā sarkanā un pārējās krāsas. Debesu atstarošanās okeāna virsmā var dot papildus zilās krāsas efektu, taču tai nav noteicošā nozīme.
Mājas circenis
Mājas circenis (Acheta domestica) ir taisnspārņu kārtas kukainis.
Kukainim nepieciešams siltums virs 15 °C visu gadu, tāpēc kukainis dzīvo mājās un siltās māju kāpņutelpās.
Circeņu mātītes var dēt olas vienreiz gadā, pēcnācēji aug ļoti lēni, gadā tiem ir tikai 1 paaudze. Circeņi ir aktīvi naktī. Tie pārtiek no augu izcelsmes produktiem, miltu produktiem un atkritumiem. Dažkārt grauž tekstilijas, ādu un papīru. Tēviņu skaņas orgāni atrodas priekšpārnu pamatnē.
2002. gadā Latvijas Entomoloģijas biedrība pasludināja mājas circeni par Latvijas Gada kukaini. Akcijas laikā biedrība ievāca ziņas par 18 vietām Kurzemē un Zemgalē, kur šis kukainis vēl ir atrodams.
Vāclavs Klauss
Biogrāfija
Beidzis ekonomikas studijas Prāgas Universitātē. Viņš ir viens no Pilsoņu demokrātiskā partijas dibinātājiem. V. Klauss tiek saukts par "Centrāleiropas Mārgaritu Tečeri".
Laika posmā no līdz  pildīja Čehoslovākijas finanšu ministra pienākumus. Pēc tam tika iecelts par Čehoslovākijas premjerministru, šajā amatā viņš bija līdz, taču jau nākamajā dienā turpināja pildīt amata pienākumus, taču tagad kā Čehijas premjerministrs. viņš tika atstādināts no amata. Nākamā gada kļuva par Čehijas parlamenta Deputātu palātas priekšēdētāju, amatā bija līdz.
Sompolno
Sompolno - pilsēta Polijā, Lielpolijas vojevodistē uz ziemeļaustrumiem no Koņinas.
No 1793. līdz 1807. gadam ietilpa Prūsijā, no 1807. līdz 1815. gadam - Varšavas hercogistes sastāvā, bet vēlāk - Krievijā. Pēc Pirmā pasaules kara iekļāvās atjaunotajā Polijas valstī.
Riska kapitāls
Riska kapitāls ir kapitāls, kuru jaunu uzņēmumu vai projektu finansēšanai piešķir Riska investori (riska kapitālisti). Parasti riska investīciju objekti ir uzņēmumi ar augstu straujas izaugsmes ticamību, vai projekti, kuri to īstenošanas gadījumā var nest lielu peļņu uz tajos investēto kapitālu.
Risku fondus parasti pārvalda profesionālas kompānijas, kuras ir specializējušās dažādās investīciju jomās. Līdz ar to arī riska fondi vairumā gadījumu orientējas uz atsevišķiem sektoriem. Parasti tās ir jomas, kas saistītas ar paaugstinātu risku - jaunas tehnoloģijas, strauji augoši ekonomikas sektori, vai valstis un pat pasaules reģioni ar dinamisku ekonomisko izaugsmi. Pie tādiem pieskaitāmas arī Baltijas valstis, tai skaitā arī Latvija.
Eko Investors ir viena no vadošajām riska kapitāla pārvaldes kompānijām Latvijā, kas darbojas jau kopš 2000.gada. Eko Investors ir Riska Kapitāla asociācijas biedrs un viens no dibinātājiem. Asociācijā šobrīd darbojas 30 biedri. Jaunākais dalībnieks, finanšu un investīciju uzņēmums Capitalia, pievienojās 2012. gada 20. decembrī.
2007. gada februārī „ZGI fonds”, ko pārvalda SIA „Zaļās gaismas investīcijas”, veica pirmo riska kapitāla investīciju, ieguldot 200 tūkstošus latu informācijas tehnoloģiju uzņēmumā SIA „SmartImage Solutions”. SIA „SmartImage Solutions” dibinātāji ir izstrādājuši jaunu inovatīvu metodi datubāzu saspiešanai, kas ļauj saspiestajā arhīvā veikt arī ātru datu meklēšanu. Tāpat arī uzņēmumam ir iestrādes fundamentālās attēlu atpazīšanas un saspiešanas problēmas risināšanai.
Slesina
Slesina ir pilsēta Polijā, Lielpolijas vojevodistē uz ziemeļiem no Koņinas.
Slesinas gminā, Liheņstaros atrodas 2004. gadā pabeigtā bazilika, kas ir lielākā baznīca Polijā, un piektā lielākā pasaulē.
4. tramvaju maršruts (Rīga)
4. tramvaju maršruts bija Rīgas sabiedriskā transporta tramvaju maršruts, kas kursēja no Centrāltirgus līdz Kurzemes rajona Imantas apkaimei.
Ipra
Ipra (flāmu: Ieper, fr, de) ir pilsēta Beļģijas rietumos, Flandrijas reģiona dienvidos, Rietumflandrijas provincē. Atrodas 74 kilometru attālumā no Rietumflandrijas administratīvā centra Briges.
Gundega Sproģe
Gundega Sproģe (dzimusi Rīgā) ir bijusī latviešu vieglatlēte, startējusi trīssoļlēkšanas sacensībās.
Ipra
Pirmā pasaules kara laikā pilsētas apkārtnē norisinājās trīs kaujas, kuru laikā bojā gāja daudz cilvēku. Kauja pie Ipras bija pirmā reize, kad vācieši izmantoja iprītu.
Malombes ezers
Malombes ezers (en) ir ezers Malāvijā, 19 kilometrus dienvidos no Ņasas ezera, daļa no Lielās Rifta ielejas.
Ipra
Kauja pie Ipras
Pirmā pasaules kara laikā Iprā norisinājās trīs kaujas:
Malombes ezers
Cauri Malombes ezeram plūst no Ņasas ezera ieplūstošā Šire, kas aiztek tālāk uz Zambezi baseinu. Ezers ļoti produktīvs, produktīvāks nekā Ņasaa ezers, apgādā lielu skaitu cilvēku ar zivīm. 1988. gadā nozveja sasniedz 15 000 tonnas. Pēdējā laikā ezerā notiek pārzvejošana, kas noved pie zivju, galvenokārt vērtīgās čambo (Oreochromis sp.) skaita samazināšanās.
4. tramvaju maršruts (Rīga)
4. tramvaju maršruta kopējais garums bija 17,588 km. Virziena Centrāltirgus — Imanta kopējais garums bija 8,752 km, bet virziena Imanta — Centrāltirgus kopējais garums bija 8,836 km.
Darbdienās pa 4. tramvaju maršrutu kursēja tikai 2 tramvaji, tāpat arī brīvdienās tikai 2 tramvaji (05.2017).
Maršruts
Virzienā Imanta — Centrāltirgus tramvaji brauca pa šādām ielām: Dammes iela, Anniņmuižas bulvāris, Bebru iela, Kurzemes prospekts, Jūrmalas gatve, Slokas iela, Uzvaras bulvāris, Akmens tilts, 11. novembra krastmala, 13. janvāra iela, Prāgas iela un Centrāltirgus iela.
Pieturvietas
4. tramvaju maršrutā pavisam kopā bija 33 pieturas. Virzienā Centrāltirgus — Imanta bija 16 pieturas, bet virzienā Imanta — Centrāltirgus bija 17 pieturas.
Maršruts ar mainītu virzienu
Virzienā '''3. tramvaju depo (Fridriķa ielā) — Imanta''' tramvaji brauca pa šādām ielām: Maskavas iela, 11. novembra krastmala, Akmens tilts, Uzvaras bulvāris, Slokas iela, Jūrmalas gatve, Kurzemes prospekts, Bebru iela, Anniņmuižas bulvāris un Dammes iela.
Virzienā Imanta — Centrāltirgus — '''3. tramvaju depo (Fridriķa ielā)''' brauca pa šādām ielām: Dammes iela, Anniņmuižas bulvāris, Bebru iela, Kurzemes prospekts, Jūrmalas gatve, Slokas iela, Uzvaras bulvāris, Akmens tilts, 11. novembra krastmala, 13. janvāra iela, Prāgas iela, Centrāltirgus iela un Maskavas iela.
Maršruta ar mainītu virzienu pieturvietas
Virzienā '''3. tramvaju depo (Fridriķa ielā) — Imanta''' bija 23 pieturas.
Bet virzienā Imanta — Centrāltirgus — '''3. tramvaju depo (Fridriķa ielā)''' bija 25 pieturas.
Vēsture
4. tramvaju maršruts ir ticis atklāts 1984. gada 12. oktobrī. Sākotnēji tas brauca līdz Čiekurkalnam, bet 1992. gadā saīsināts līdz Centrāltirgum. Šajā maršrutā pārmaiņas daudz nebija notikušas. Sākot ar 2011. gada 7. februāri, 4. tramvaja maršrutu darbdienās rīta un vakara stundās apkalpoja arī 3. tramvaju depo (4 vienības), bet no 2014. gada 1. jūnija — arī brīvdienās (5 vienības).
Malombes ezers
Tā kā ezers labi savienots ar Ņasas ezeru, tam raksturīgas liela ezera īpašības — zivju sugu bagātība, endēmisms.
4. tramvaju maršruts (Rīga)
Vēsture
No 2017. gada 5. jūnija 4. tramvaju maršruts ticis apvienots ar 6. tramvaju maršrutu, izveidojot 1. tramvaju maršrutu. Pats maršruts bija vēl saglabājies, taču ar būtiski retākiem kursēšanas intervāliem. Tāpat no 2017. gada 5. jūnija 4. tramvaju vairs apkalpoja tikai 3. tramvaju depo. Bet kopš 2018. gada 3. marta 4. tramvaju maršruts ir slēgts, pretēji Rīgas domes priekšsēdētāja solījumam, ka tas netiks darīts, kā arī informācijas neesamībai pieturvietās.
Gundega Sproģe
Atlantā izcīnījusi 19. vietu trīssoļlēkšanā, kvalifikācijā veicot 13,67 m tālu lēcienu. Šīs bija sportistes pirmās lielās starptautiskās sacensības. Vēlāk izcīnīja 9. vietu 1997. gada Pasaules čempionātā (13,98 m) un 14. vietu 1998. gada Eiropas čempionātā (14,02 m). Piecas reizes uzvarējusi Latvijas čempionātā gan trīssoļlēkšanā stadionā, gan trīssoļlēkšanā telpās, gan tāllēkšanā telpās.
uzstādījusi Latvijas rekordu, veicot 14,76 m tālu lēcienu.
1999. gadā sportiste tika diskvalificēta par anabolisko steroīdu lietošanu uz diviem gadiem. Sproģe kļuva par pirmo Latvijas sportisti, kas tikusi diskvalificēta par dopinga lietošanu.
Izglītību ieguvusi Rīgas 49. vidusskolā, ko pabeigusi 1990. gadā, un Latvijas Universitātē, ko absolvējusi 1995. gadā.
Salas pagasts (Mārupes novads)
Salas pagasts ir viena no Mārupes novada administratīvajām teritorijām tā rietumos Lielupes abos krastos. Robežojas ar sava novada Babītes pagastu, Jūrmalas pilsētu, Tukuma novada Slampes pagastu un Jelgavas novada Valgundes pagastu.
Upes
Gāte, Jāņupīte.
Vēsture
1935. gadā Salas pagasta platība bija 60 km². 1945. gadā pagastā izveidoja Salas un Lapmežciema ciema padomes, bet pagastu 1949. gadā likvidēja. 1962. gadā Salas ciema zvejnieku arteļa "Selga" teritoriju pievienoja Lapmežciema ciemam. 1971. gadā Salas ciemam pievienoja daļu Džūkstes ciema teritorijas. 1977. gadā Salas ciemu likvidēja un teritoriju pievienoja Babītes ciemam. 1989. gadā, atdalot no Babītes ciema, izveidoja Gātes ciemu. 1990. gadā Gātes ciemu reorganizēja par Salas pagastu. 2009. gadā pagastu kā administratīvo teritoriju iekļāva Babītes novadā. 2021. gadā Babītes novadu iekļāva Mārupes novadā.
Apdzīvotās vietas
Lielākās apdzīvotās vietas ir Spuņciems (pagasta centrs), Gātciems, Sīpolciems, Straupciems, Pavasari, Kaģi.
Rukirahu bāka
Rukirahu bāka (igauniski — Rukkirahu tuletorn) atrodas Igaunijā uz Rukirahu saliņas. Saliņa ir uz dienvidiem no Vormsi salas. Bāka ir aizmugurējā vaduguns vadlīnijā ar Hobulaidas signāluguni.
Vēsture
Bāka uz Rukirahu saliņas atrodas jau kopš 1860. gada. Ir zināms, ka no 1895. gada šeit atradās koka tornis. Pašreizējā bāka uzcelta 1940. gadā.
Raksturojums
Bākas augstums ir 16 m. Bāku veido apaļš, cilindrisks betona tornis ar galeriju un laternu. Tornis ir baltā krāsā. Gaismas elements atrodas 18 m virs jūras līmeņa. Gaisma balta un sarkana, atkarībā no virziena (0,3 s deg, 0,9 s pārtraukums, 0,3 s deg, 4,5 s pārtraukums). Gaismas signāli redzami 5 - 6 jūras jūdžu attālumā. Bāka darbojas visu gadu, diennakts tumšajā laikā.
Čilvas ezers
Čilvas ezers (en, pt) ir ezers uz Malāvijas un Mozambikas robežas. Vistālāk dienvidos novietotais Lielās Rifta ielejas ezers.
Ap ezeru plešas purvāji, tam nav noteces. Ūdenī nedaudz palielināts sāls saturs. Ļoti produktīvs, gadā tiek nozvejots ap 17 000 tonnu zivju. Ezeru apdraud tam pieplūstošā ūdens novirzīšana lauku apūdeņošanai. Rāmsaras vieta.
Kad 1980. gados ezerā cieta avāriju kāds prāmis, tā pasažieri ezera vidū stāvēja līdz viduklim ūdenī, gaidot glābiņu. Ezera krastos ap 300 ciemu ar 60 000 iedzīvotājiem, no kuriem lielākā daļa nodarbojas ar zveju.
Mario Teisens
Mario Teisens (de; dzimis ) ir vācu motoru sporta inženieris. Viņš ir BMW motoru sporta nodaļas direktors un BMW Sauber Formula 1 komandas vadītājs.
BMW dzinēju attīstīšana
Pēc doktora grāda mašīnbūvē iegūšanas Āhenes tehniskajā universitātē Teisens sāka strādāt BMW dzinēju nodaļā 1977. gadā. Turpmākajos gados Teisens ieņēma dažādus amatus dzinēju attīstīšanas nodaļā un 1989. gadā ieguva doktora grādu inženierijā Rūras universitātē. 1991. gadā Teisens tika paaugstināts amatā par produktu konceptu vadītāju un gadu vēlāk kļuva par transmisijas iekārtu attīstības direktoru. 1994. gadā viņš kļuva par BMW Technik GmbH direktoru. 1998. gadā Teisens bija atbildīgs par BMW tehnoloģiju biroja izveidi Paloalto, ASV.
BMW motoru sporta programma
1999. gadā Teisens un bijušais F1 pilots Gerhards Bergers kļuva par BMW motoru sporta programmas vadītājiem. Viņu uzdevums bija pārraudzīt BMW dzinēju piegādi Williams Formula 1 komandai, kā arī komandas salonautomobiļu čempionātos un Lemānas 24 stundu sacīkstēs. 2001. gadā BMW bija jaudīgākais dzinējs Formula 1 čempionātā. Lai gan šie dzinēji palīdzēja Williams cīnīties par uzvarām sacīkstēs, Teisens sāka kritizēt Williams par nespēju uzbūvēt konkurētspējīgu mašīnu, uz ko Williams vadība atbildēja, ka BMW dzinēji nav gana spēcīgi. Tas bija viens no iemesliem, kāpēc BMW atteicās no Williams apgādāšanas un nolēma iegādāties Sauber komandu.
BMW Sauber
Pēc iegādes Sauber tika pārsaukta par BMW Sauber. Teisens kļuva par komandas vadītāju. Komanda ieguva 5. vietu konstruktoru kausā. Tas bija labāk nekā Sauber 8. vieta iepriekšējā gadā un Williams 8. vieta šajā gadā. 2007. gadā BMW Sauber ieguva 2. vietu konstruktoru kausā pēc tam, kad McLaren tika izslēgti sakarā ar spiegošanas skandālu. . gada komanda izcīnīja savu pirmo uzvaru. 2009. gada vidū komanda vājo rezultātu un ekonomiskās krīzes dēļ paziņoja par aiziešanu no F1.
Rakoņevice
Rakstos pirmoreiz minēta 1254. gadā. No 1793. līdz 1920. gadam (ar pārtraukumu no 1807. līdz 1815. gadam, kad tā atradās Varšavas hercogistes sastāvā) ietilpa Prūsijā. Pēc Pirmā pasaules kara iekļāvās atjaunotajā Polijas valstī.
Sidera Lodoicea
Sidera Lodoicea bija vārds, kādā astronoms Džovanni Kasīni nosauca četrus Saturna pavadoņus, kurus viņš atklāja 1671., 1672. un 1684. gadā. Datus par pavadoņu atklāšanu viņš publicēja 1673. gadā darbā Découverte de deux nouvelles planètes autour de Saturne un 1686. gadā Journal des sçavans.
Šie četri pavadoņi mūsdienās ir pazīstami kā:
Vārds Sidera Lodoicea latīņu valodā nozīmē „Luija zvaigznes”. Kasīni to veltīja Francijas karalim Luijam XIV, kurš bija Kasīni labvēlis, būdams patrons Parīzes observatorijai, kuru Kasīni tolaik vadīja.
Vārdu Sidera Lodoicea Kasīni veidoja pēc Galileja parauga, kurš jaunatklātos Jupitera pavadoņus nosauca par Medicea Sidera (Mediči zvaigznes), par godu Kozimo de Mediči.
Džovanni Kasīni
Džovanni Domeniko Kasīni (Giovanni Domenico Cassini; dzimis, miris ) bija matemātiķis, astronoms, inženieris un astrologs. Viņš piedzima Perinaldo, netālu no Sanremo, tolaik Dženovas Republikā.
Astronoms
Džovanni Kasīni bija astronomijas profesors Boloņas Universitātē. Šeit viņš darbojās arī kā astronoms Panzano observatorijā laikā no 1648. līdz 1699. gadam. 1671. gadā viņš kļuva par Parīzes observatorijas direktoru.
Kopā ar angļu zinātnieku Robertu Huku, Kasīni pieder Jupitera Sarkanā plankuma atklājēja gods (ap 1665.g.). Kasīni bija pirmais, kurš novēroja četrus no Saturna pavadoņiem, kurus viņš nodēvēja par Sidera Lodoicea, par godu Francijas karalim Luijam XIV. 1675. gadā viņš atklāja spraugu starp Saturna gredzeniem (Kasīni sadalījums). Ap 1690. gadu Kasīni novēroja, ka Jupitera atmosfērā ir apgabali ar atšķirīgiem rotācijas ātrumiem.
1672. gadā Kasīni nosūtīja uz Kajennu Franču Gviānā savu kolēģi Žanu Rišeru (Jean Richer), pats palikdams Parīzē. Pēc tam viņi vienlaicīgi veica Marsa novērojumus, nosakot tā paralaksi. Tas palīdzēja noteikt attālumu līdz Marsam, kā arī noteikt patieso Saules sistēmas lielumu. Kasīni aprēķināja, ka attālums no Zemes līdz Saulei ir 146 miljoni km (pēc mūsdienu datiem 149,6 miljoni km)
1672. gadā Kasīni ievēroja, ka viņa prognozētie aptumsuma dati Jupitera pavadonim Jo pastāvīgi atšķiras no faktiski novērotajiem līdz pat 22 minūtēm. Cēloni šai atšķirībai atklāja dāņu astronoms Ole Rēmers. Vislielākā novirze mērījumos bija laikā, kad Zeme un Jupiters atradās Saulei pretējās pusēs, tādējādi, Rēmers pieņēma, ka gaismas ātrums ir noteikta vienība, un ka Zemes orbītas diametru gaisma šķērso 22 minūtēs. Viņš arī aprēķināja, ka gaismas ātrums ir apmēram 220 000 km/s. Kasīni tomēr neatbalstīja Rēmera hipotēzi un tā tika atzīta tikai pēc pusgadsimta.
Lietuvēns
Lietuvēns jeb lietonis, Latgales pusē saukts arī par lītūņu, latviešu folklorā ir mitoloģiska būtne — gars, kas naktīs žņaudz guļošos lopus un cilvēkus. Lietuvēns esot kāda nogalināta (nožņaugta, noslīkuša vai pakārušās) cilvēka dvēsele, kurai jāmaldās pa šo pasauli tik ilgi, cik ilgi tai bijis nospriests dzīvot. Ja moka lietuvēns, tad vajagot kustināt kreisās kājas īkšķi, tad tas tūlīt atstājoties. Vēl lietuvēna atvairīšanai uz durvīm, sliekšņiem, logiem, silēm un citām mājas vietām zīmēja tā saukto lietuvēna krustu.
Džovanni Kasīni
Astronoms
1683. gadā Kasīni pirmoreiz zinātniski aprakstīja zodiakālo gaismu.
Astrologs
Džovanni Kasīni debesis interesēja jau jaunībā. Tolaik gan tas bija saistīts vairāk ar astroloģiju. Viņš daudz lasīja par astroloģiju, iegūstot plašas zināšanas par to.
1645. gadā marķīzs Kornelio Malvazia, kurš tolaik bija Boloņas senators, uzaicināja Kasīni uz Boloņu, piedāvājot tam vietu Panzano observatorijā. Vairums laika šeit tika pavadīts, aprēķinot aizvien precīzākas debess ķermeņu efemerīdas astroloģijas vajadzībām.
Vēlākajos gados Kasīni pievērsās tikai astronomijai, noliedzot astroloģiju, aizvien vairāk iesaistoties zinātniskajā revolūcijā.
Inženieris
Romas pāvests Klements IX nolīga Kasīni veikt Po upes krastu nostiprināšanu un uzraudzīšanu.
1670. gadu laikā Kasīni sāka veidot Francijas topogrāfisko karti, izmantojot triangulācijas metodi. Šo darbu turpināja tālāk Kasīni dēls un pabeidza mazdēls.
Kasīni vārds
Kasīni vārdā nodēvēts:
Futbols (nozīmju atdalīšana)
Futbols var būt:
Patkules pagasts
Patkules pagasts bija viena no Madonas apriņķa (līdz 1924. gadam Cēsu apriņķa) pašvaldībām tā vidienē. Robežojās ar Oļu, Cesvaines un Sarkaņu pagastiem. Pagasta valde atradās Patkulē.
Valdis Kalnroze
Biogrāfija
Dzimis Kuldīgā 1894. gada 17. janvārī maiznieka ģimenē. Mācījās Liepājas pamatskolā. Iesākumā strādāja gadījuma darbos, arī Liepājas teātrī. Pirmā pasaules kara laikā 1915. gadā devās bēgļu gaitās uz Sāmsalu, kur Kuresārē strādāja pie Ārensburgas pils nocietināšanas. Piedalījās Brīvības cīņās, par ko apbalvots ar Triju Zvaigžņu ordeni.
Pēc kara beigām strādāja dzelzceļa administrācijā. Glezniecībai pievērsās vēlu, to apgūdams mākslinieka Anša Stundas studijā un Latvijas Mākslas akadēmijā (1927—1932), beidza Vilhelma Purvīša vadīto Dabasskatu glezniecības meistardarbnīcu ar diplomdarbu "Darbs". Studiju gados kopā ar Eduardu Kalniņu uz motocikla apceļoja Beļģiju, Holandi un Vāciju (1930). Bija mākslinieku biedrības "Zaļā vārna" biedrs.
Miris 1993. gada 16. aprīlī Rīgā, apbedīts Meža kapos.
Izstādes
Izstādēs piedalījies no 1927. gada. Ņēmis dalību visās "Zaļās vārnas" rīkotajās izstādēs. Personālizstādes bijušas Vecgulbenē (1928), Rīgā (1933, 1934 (kopā ar Kārli Padegu ), 1942, 1964, 1970, 1975, 1979). Piemiņas izstāde notikusi 1994. gadā Ogrē.
Velihovo
Velihovo - pilsēta Polijā, Lielpolijas vojevodistē uz rietumiem no Poznaņas.
No 1793. līdz 1920. gadam (ar pārtraukumu no 1807. līdz 1815. gadam, kad tā atradās Varšavas hercogistes sastāvā) ietilpa Prūsijā. Pēc Pirmā pasaules kara iekļāvās atjaunotajā Polijas valstī.
Vieglatlēta, olimpiskā čempiona Zdzislava Kšiškovjaka (Zdzisław Krzyszkowiak, 1929 - 2003) dzimtā pilsēta.
Austrāliešu futbols
Austrāliešu futbols (en, Australian football) ir komandu sporta veids, kurā piedalās divas komandas.
Katrā komandā ir 18 spēlētāji. Sacensības tiek aizvadītas uz speciāla austrāliešu futbola laukuma, modificēta kriketa laukuma vai līdzīga izmēra laukuma. Laukums ir ovāls. Galvenais punktu gūšanas veids ir bumbas iesišana starp vārtiem. Spēlē par uzvarētāju tiek pasludināta komanda, kas guvusi vairāk punktu, ja vien netiek izmantoti neizšķirti. Spēlētāji var izmantot jebkuru sava ķermeņa daļu, tomēr pastāv dažādi noteikumi par bumbas pārvietošanu spēles laikā. Austrāliešu futbolā ir atļauts fiziskais kontakts starp spēlētājiem, tiek atļauta roku un visa auguma izmantošana pretinieku traucēšanai.
Šis ir apmeklētākais sporta veids Austrālijā. Ar šo sporta veidu nodarbojas amatieru līmenī arī vairākās citās valstīs. Prestižākās sacensības ir Australian Football League (AFL), kur katra sezona noslēdzas ar finālu. 2013. gada sezonas finālu apmeklēja 100 007 skatītāji, tādējādi tas kļuva par pēdējo desmitgažu apmeklētāko finālu starp sporta veidiem, kuros bijusi uzskaite.
Melburnā, Austrālijā, austrāliešu futbols tika iekļauts kā demonstrējumu sporta veids.
Happiness in Slavery
"Happiness in Slavery" ir amerikāņu industriālā roka projekta Nine Inch Nails dziesma no 1992. gada EP Broken. Dziesmai tika izdots arī 12" reklāmsingls 1992. gada novembrī. "Happiness in Slavery" sasniedza 13. vietu ASV Billboard Modern Rock Tracks topā.
Natrona ezers
Natrona ezers (sw, en) ir sālsezers Tanzānijas ziemeļos pie robežas ar Keniju, Āfrikas Lielajā Rifta ielejā.
Ezera ūdenim raksturīga sarkanbrūna krāsa — sausajā periodā, izsīkstot ūdenim, palielinās sāls saturs un ūdenī savairojas mikroorganismi, kam šādi apstākļi patīk. Ezerā vietām peld sārmainu sāļu gabali, kuri arī iekrāsoti sarkanbrūnā krāsā. Gultnē un krastos karstie avoti. Krastos viens aktīvs vulkāns — Oldoiņo Legai. Ezera dubļu temperatūra karstajā saulē sasniedz 50 °C, sārmainums sasniedz 9—10,5 pH — tikpat sārmains, kā koncentrēts amonjaks. Šāds ūdens taustot šķiet viskozs.
Ezers ir barošanās vieta aptuveni 2,5 miljoniem flamingo. Flamingo ligzdas ezerā ir drošībā, jo sārmainā ūdens dēļ plēsēji tām nevar piekļūt. Sārmainajā ūdenī, pie karsto avotu izplūdes vietām 36—40 °C karstā ūdenī dzīvo īpaša zivju suga Oreochromis alcalica.
Unikālo ezera ekosistēmu apdraud plāni izmainīt tā hidroloģisko balansu, izcērtot mežus tā baseinā un ierīkojot hidroelektrostaciju uz ezera pietekas.
Himki
Himki (ru) ir pilsēta Maskavas apgabalā Krievijā. Tajā dzīvo 183 551 iedzīvotājs, tā ir otra lielākā pilsēta Maskavas apgabalā pēc iedzīvotāju skaita. Atrodas Maskavas kanāla krastā, ziemeļrietumos no Maskavas pie Krievijas federālā autoceļa M10.
Latvija 2010. gada ziemas olimpiskajās spēlēs
Latvija 2010. gada ziemas olimpiskajās spēlēs Vankūverā, Kanādā, bija pārstāvēta ar 58 sportistiem (49 vīrieši un 9 sievietes) 9 ziemas olimpiskajos sporta veidos. Latvijas olimpiskā komanda bija 16. lielākā delegācija šajās ziemas olimpiskajās spēlēs. Bija plānots, ka olimpiskajās spēlēs startēs arī snovbordists Toms Vasins, tomēr Starptautiskā Slēpošanas savienība (FIS) viņam nedeva atļauju startēt.
Delegācijas vidējais vecums bija aptuveni 27 gadi (Turīnas olimpiskajās spēlēs tas bija 26,7 gadi, bet visjaunākā delegācija bija Albērvilas olimpiskajās spēlēs — 25 gadi). Vecākais sportists bija hokeja izlases vārtsargs Sergejs Naumovs (40 gadi), savukārt jaunākais bija kalnu slēpotājs Kristaps Zvejnieks, kurš olimpisko spēļu laikā svinēja savu 18 gadu dzimšanas dienu. Ilmāram Bricim un Annai Orlovai šīs bija sestās ziemas olimpiskās spēles, kurās viņi startēja. Haralds Silovs kļuva par pirmo sportistu ziemas olimpiskajās spēlēs, kurš startēja gan ātrslidošanā, gan šorttrekā.
Latvijas sportisti startēja jau pirmajā sacensību dienā, 13. februārī. Bija paredzēts, ka pirmais latvietis, kurš startēs olimpiskajās spēlēs, būs kalnu slēpotājs Roberts Rode, tomēr kalnu slēpošanas nobrauciens slikto laika apstākļu dēļ tika pārcelts. Toties šajā dienā startēja Haralds Silovs gan ātrslidošanā, gan šorttrekā, Latvijas biatlonistes aizvadīja 7,5 kilometru sprinta distanci, bet kamaniņu braucēji devās pirmajos divos braucienos. Vienīgās dienas, kad neviens no Latvijas sportistiem nepiedalījās sacensībās, bija 22., 25. un 28. februāris.
Pirms olimpisko spēļu sākuma vislielākie panākumi tika gaidīti no skeletonista Martina Dukura un Jāņa Miņina pilotētā bobsleja četrinieka. Šajās olimpiskajās spēlēs Latvija izcīnīja 2 sudraba medaļas, kas bija līdz šim Latvijas augstākais sasniegums ziemas olimpiskajās spēlēs. Sudraba medaļas izcīnīja skeletonists Martins Dukurs un kamaniņu braucēji, brāli Aigars un Juris Šici. Olimpisko medaļu kopvērtējumā Latvija ierindojās 23. vietā.
Latvijas karognesējs atklāšanas ceremonijā bija skeletonists Martins Dukurs, bet noslēguma ceremonijā ātrslidošanā un šorttrekā startējušais Haralds Silovs.
Sportistu sadalījums pa sporta veidiem
• — Sportists(-i) startēja vairākos sporta veidos
Sportisti
Haralds Silovs
Rezultāti
1 — Par katru nesašauto mērķi tika piešķirta papildus minūte. 2 — Par katru nesašauto mērķi jānoslēpo sods 150 metru garumā.
Sportisti
Bobslejists Jānis Miņins, kurš bija viens no favorītiem četrinieku sacensībās bobslejā, olimpiskajās spēlēs nestartēja, jo apendiksa operācijas dēļ viņš Vankūverā ieradās tikai dažas dienas pirms olimpiskā startā. Viņš startēja vairākos treniņbraucienos, taču pēc divām sadursmēm nolēma olimpiskajās spēlēs nestartēt.
Kad lietus un vēji sitas logā
"Kad lietus un vēji sitas logā" ir 1967. gada latviešu padomju aktierfilma. Filmas režisors ir Aloizs Brenčs. Filma uzņemta Rīgas Kinostudijā pēc tāda paša nosaukuma Arvīda Griguļa romāna motīviem.
Filmas pamatā esošā romāna tapšanas un pašas filmas uzņemšanas process tiek apskatīts 2014. gada dokumentālajā filmā "Uz spēles Latvija".
Sižets
1940. gadu otrā puse, kad okupētajā Latvijā notiek čekistu cīņa ar mežabrāļiem. Pāri jūrai naktī ierodas Ansis Leinasars, kura uzdevums ir sagatavot Latvijā apvērsumu. Laiks iet, taču uzdevuma izpilde neveicas, Leinasaru uz katra soļa sagaida grūtības. Viņa pēdējā cerība ir tikšanās ar nacionālajiem partizāniem baznīcā, taču tā izrādās čekistu aplenkta. Apšaudē iet bojā Leinasara sakarnieks, un Ansis saprot, ka arī viņš bijis čekists.
Līdzība ar reāliem notikumiem
Filmas scenārijam ir līdzība ar Latvijas Centrālās padomes dalībnieku Eduarda Andersona un Riharda Zandes misijām 1945. un 1946. gadā. Savukārt Valentīne Jaunzeme bijusi prototips Veltas tēlam.
Latvijas PSR Iekšlietu ministrijas karaspēka Kara tribunāls Andersonam piesprieda nāvessodu, minot, ka "Latvijas Centrālā padome vadīja bandītisko formējumu organizēšanu Latvijas teritorijā un deva vadošus norādījumus šo bandītisko formējumu operatīvajā darbībā, tātad bija vadošais centrs."
Šokroks
Šokroks ir termins, ko lietu runājot par māksliniekiem, kas kombinē rokmūziku ar šoka elementiem savos koncertos.
Termins pirmoreiz tika lietots 1970. gadu pirmajā pusē, runājot par glemroka mūziķiem.
17. septembris
17. septembris ir gada 260. diena pēc Gregora kalendāra (261. garajā gadā). Līdz gada beigām ir atlikušas 105 dienas.
Vārda dienas
Vaira, Vairis, Vaiva, Vera
Tarnovas apriņķis
Tarnovas apriņķis ir apriņķis Polijā, Mazpolijas vojevodistē. Apriņķis robežojas ar Mazpolijas vojevodistes Dombrovas, Gorlices, Novi Sončas, Bžesko un Prošovices apriņķiem, Sventokšiskas vojevodistes Kazimežas apriņķi, kā arī Piekarpatu vojevodistes Dembicas un Jaslo apriņķiem, bet Tarnovas pilsēta ir anklāvs apriņķa teritorijā.
Lešno apriņķis
Lešno apriņķis ir apriņķis Polijā, Lielpolijas vojevodistes rietumos. Robežojas ar Lielpolijas vojevodistes Volštinas, Koscjanas, Gostiņas un Ravičas apriņķiem, Lejassilēzijas vojevodistes Guras apriņķi, Lubušas vojevodistes Vshovas apriņķi, bet Lešno ir anklāvs apriņķa teritorijā.
VEF I-19
VEF I—19 ir vieglais iznīcinātājs. Šo iznīcinātāju uzskata par I—16 tālāko attīstību, pēdējais iznīcinātājs, kurš tika uzkonstruēts Latvijas brīvvalsts laikā. Par to ir ļoti skopas ziņas. Bieži vien izdomātas un safabricētas.
Iznīcinātājs ir kļuvis par avantūristu un fantastu upuri. Sakarā ar padomju karaspēka iebrukumu Otrā pasaules kara laikā un Latvijas okupāciju, šis projekts netika pabeigts. Daži uzskata, ka tieši Kārļa Irbīša VEF I-19 ir kļuvis par pamatu padomju iznīcinātājam La-5, jo I-19 makets un visi rasējumi ir pazuduši. Daudziem fantastiem liekas, ka to iespējams izveda uz PSRS, bet jāatceras, ka padomju speciālisti, atšķirībā no vāciešiem, īpašu entuziasmu attiecībā uz latviešu lidmašīnām neizrādīja. Iespējams, rasējumi ir pie vāciešiem.
Marks Bagdatis
Marks Bagdatis (el, izrunā: ; dzimis Paramitā, Kiprā) ir bijušais Kipras tenisists. Profesionāļa karjeru uzsāka 2005. gadā. M. Bagdaša labākais sasniegums ATP vienspēļu rangā ir sasniegtā 8. vieta, kas tika sasniegta, dubultspēlēs — 93. vieta. Viņa treneris bija Gijoms Pērs.
Karjerā M. Bagdatis ir uzvarējis 4 ATP vienspēļu turnīros, bet lielāko panākumu Grand Slam sacensībās viņš sasniedza 2006. gada Austrālijas atklātajā čempionātā, kur sasniedza finālu. Tāpat svinēja uzvaru 2003. gada Austrālijas atklātajā čempionātā junioriem. Piedalījies trijās Olimpiskajās spēlēs.
Karjeras noslēgumā daudz cīnījās ar traumām. Beidza karjeru 2019. gadā pēc zaudējuma Vimbldonas turnīra 2. kārtā.
Ejasi ezers
Ejasi ezers (Eyasi) ir beznoteces sālsezers Tanzānijas ziemeļu daļā, dienvidos no Serengeti nacionālā parka un Ngorongoro krātera. Atrodas Āfrikas Lielajā Rifta ielejā.
Ezera platība dažādos gadalaikos mainās, brīžiem tajā gandrīz nav ūdens. Vāji sārmains ūdens. Iespaidīga, vulkāniska ainava. Krasti pārsvarā veidoti no lavas. Daudz flamingo. Ezera piekrastē atrastas aptuveni 0,2—0,3 miljonus gadu senu hominīdu atliekas. Ezera apkaimē dzīvo pēdējie Austrumāfrikas bušmeņi hadzabe (hadza); palikuši ap 200 cilvēku. Šī tauta ezera apkaimē dzīvo jau aptuveni 10 000 gadus. Hadzabe runā ļoti īpatnējā valodā ar mēles klikšķiem.
Eiropieši ezeru atklāja 1882. gadā, to izdarīja austriešu ceļotājs un pētnieks Oskars Baumanis (Oscar Baumann).
Mārgarita Tečere
Mārgarita Hilda Tečere, baronese Tečere (en; — ) bija britu politiķe, Apvienotās Karalistes premjerministre. Šo amatu viņa ieņēma no 1979. līdz 1990. gadam, Tečere ir premjerministres amatā visilgāk bijusī 20. gadsimta politiķe. Pirmā sieviete Apvienotās Karalistes vēsturē, kura ieņēmusi šo amatu (otrā ir Terēza Meja, kas šo amatu ieņēma no 2016. gada līdz 2019. gadam).
Volejbols 2012. gada vasaras olimpiskajās spēlēs sievietēm
2012. gada vasaras olimpisko spēļu volejbola sieviešu turnīra rezultāti.
Mārgarita Tečere
Dzīvesgājums
Dzimusi 1925. gadā Linkolnšīras grāfistē Alfrēda Robertsa un viņa sievas Beatrises ģimenē. Studēja Oksfordas Universitātē. 1959. gadā tika ievēlēta parlamentā, bet 1975. gadā tika ievēlēta par Konservatīvo partijas līderi. 1979. gada parlamenta vēlēšanās Konservatīvo partija uzvarēja un Tečere kļuva par premjerministri. Vēlāk uzvarēja arī 1983. un 1987. gada vēlēšanās. Demisionēja 1990. gadā. Pirms Tečeres tikai Robertam Dženkinsonam 19. gadsimta sākumā izdevies nepārtraukti ieņemt Lielbritānijas premjera amatu ilgāku laiku.
Nākdama pie varas, Mārgarita Tečere centās mainīt valsts relatīvo ekonomisko lejupslīdi, kuru raksturoja augsta inflācija, augsts bezdarbs un stagnācija ekonomikā. Notika uzņēmumu privatizācija un realizēta finanšu sistēmas un ekonomikas deregulācija. Tika veikta darba tirgus liberalizācija, kam nikni pretojās arodbiedrības. Liberālā ekonomiskā politika ieguva nosaukumu "tečerisms".
Tečere veica aktīvu militāru ārpolitiku, piemēram, Folklendas kara laikā 1983. gadā. Kā valsts vadītāja Tečere bija viena no redzamākajām sociālistiskā bloka un PSRS pretiniecēm, tāpēc dažkārt presē viņu dēvēja par "dzelzs lēdiju". 1984. gada 12. oktobrī partijas konferences laikā Braitonas viesnīcā Tečere gandrīz gāja bojā Pagaidu IRA rīkotajā atentātā.
Mirusi.
Latvijas Sapieru pulks
Sapieru pulks bija Latvijas Bruņoto spēku nocietinājumu vienība. 1939. gada 1. septembrī pulkā bija 2 bataljoni ar 6 rotām. Tājā dienēja 41 virsnieks un 427 kareivji un instruktori, kā arī 11 uz brīva līguma pamata iestājušies. Pēdējais pulka komandieris bija pulkvežleitnants Kārlis Konstants (1898–1959).
Andrejs Klementjevs
Biogrāfija
Dzimis. 1990. gadā absolvējis Rīgas 52. vidusskolu. 1992. gadā sāka strādāt par Rīgas Latgales priekšpilsētas Sociālās nodrošināšanas pensiju nodaļas inspektoru. No 1994. līdz 1998. gadam bija Iekšlietu ministrijas Kriminālpolicijas inspektors.
Latvijas Sapieru pulks
1920. un 30. gados pulks veica Rīgas krasta aizsardzības nocietinājumu atjaunošanu un ierīkošanu abās Daugavas pusēs. Daugavgrīvas (Komētforts) un Mangaļsalas artilērijai būtu jāapšauda pretinieku kuģi, kas mēģinātu ielauzties Daugavas grīvā, savukārt atbalsta punkti pie Lielupes (Jūrmalā) un Gaujas ietekas jūrā (Carnikavā) apturētu pretinieka desantu. Jaunu nocietinājumu būvi Mangaļsalā Sapieru pulka karavīri pabeidza 1928. gadā, Carnikavā (Gaujas ietekas kreisajā krastā) – ap 1938. gadu, pie Lielupes – 30. gadu beigās.
Latvijas Republikas Uzņēmumu reģistrs
Latvijas Republikas Uzņēmumu reģistrs (UR) ir valsts iestāde, kas Latvijas Republikas teritorijā reģistrē uzņēmumus (uzņēmējsabiedrības), komersantus, to filiāles un pārstāvniecības, kā arī visas izmaiņas to darbības pamatdokumentos un veic citas likumdošanas aktos paredzētās darbības. Reģistrs reģistrē arī masu informācijas līdzekļus, biedrības un nodibinājumus, komercķīlas, izšķirošās ietekmes, laulību un publiskās un privātās partnerības līgumus, politiskās partijas, šķīrējtiesas, arodbiedrības, reliģiskās organizācijas un to iestādes, kā arī maksātnespējas procesus.
Andrejs Klementjevs
Biogrāfija
1998. gadā pabeidza Rīgas Aviācijas universitāti, iegūstot bakalaura grādu ekonomikā. 2011. gadā Latvijas Universitātes Ekonomikas un vadības fakultātē ieguva sociālo zinātņu maģistra grādu sabiedrības vadībā.
Politiskā darbība
1998. gadā A. Klementjevs ievēlēts 7. Saeimā no Tautas saskaņas partijas saraksta, darbojies parlamentārās izmeklēšanas komisijā pedofilijas lietā. 8. Saeimā ievēlēts no PCTVL saraksta kā partijas "Līdztiesība" pārstāvis. Pēc tam, kad 2003. gada februārī Tautas saskaņas partijas deputāti atstāja PCTVL frakciju, izveidojot savējo, A. Klementjevs, kopā ar 3 citiem "Līdztiesības" deputātiem, pievienojās TSP. Bijis TSP (vēlāk "Saskaņas Centra") Saeimas frakcijas priekšsēdētāja vietnieks.
Latvijas Republikas Uzņēmumu reģistrs
UR darbojas Tieslietu ministrijas pārraudzībā, un tā darbību regulē likums "Par Latvijas Republikas Uzņēmumu reģistru", Ministru kabineta apstiprināts UR nolikums un citi normatīvie akti. UR vada galvenais valsts notārs, kuru pēc tieslietu ministra ieteikuma ieceļ amatā un atbrīvo no amata Ministru kabinets.
Andrejs Klementjevs
Politiskā darbība
2006. gadā ievēlēts 9. Saeimā no "Saskaņas Centra" saraksta, ievēlēts par Saeimas sekretāra biedru. 2009. gadā kandidēja Eiropas Parlamenta vēlēšanās, bet netika ievēlēts. 2010. gadā A. Klementjevs kandidēja 10. Saeimas vēlēšanās un tika ievēlēts Saeimā no "Saskaņas Centra" saraksta (Rīgas vēlēšanu apgabalā). 2010. gada novembrī ievēlēts par Saeimas priekšsēdētājas Solvitas Āboltiņas biedru. Tāpat ievēlēts arī 11. Saeimā 2011. gada Saeimas ārkārtas vēlēšanās, kur saglabājis Saeimas priekšsēdētāja biedra amatu. Nesekmīgi kandidēja 2014. gada Eiropas Parlamenta vēlēšanās no "Saskaņas Centra" saraksta. 2014. gada rudenī ievēlēts 12. Saeimā, bet 2018. gadā ievēlēts 13. Saeimā. Gan 12. Saeimā, gan 13. Saeimā A. Klementjevs tika ievēlēts par Saeimas sekretāru.
Latvijas Republikas Uzņēmumu reģistrs
Kopš šo amatu ieņem Guna Paidere.
Uzņēmumu reģistra darbības mērķis ir veikt likumā "Par Latvijas Republikas Uzņēmumu reģistru" noteikto tiesību subjektu reģistrāciju, lai nodibinātu tiesību subjektu juridisko statusu un nodrošinātu normatīvajos aktos noteikto ziņu (par reģistrētajiem tiesību subjektiem un juridiskajiem faktiem) publisku ticamību, kā arī lai nodrošinātu normatīvajos aktos noteikto ziņu pieejamību.
Pāreja uz attālināto darbu Tīmeklī
Kopš 2020. gada janvāra Uzņēmumu reģistra 14 reģistros uzkrātā informācija par juridiskajām personām, tostarp par uzņēmumu amatpersonām, īpašniekiem, patiesajiem labuma guvējiem ir pieejama ikvienam tiešsaistē — Reģistra informācijas tīmekļvietnē bez maksas un bez reģistrācijas redzami aktuālie dati, bez maksas un ar autorizāciju pieejami vēsturiskie dati un liela daļa dokumentu. Nepubliskās daļas dokumenti pieejami pēc pamatota pieprasījuma, un šis pakalpojums ir par maksu. Šādu brīvi pieejamās un pēc pieprasījuma pieejamās informācijas samērību atbalsta arī Datu valsts inspekcija.
Andrejs Klementjevs
Pāriešana no "Līdztiesības" uz Tautas saskaņas partiju
2003. gada februārī A. Klementjevs, kopā ar trim citiem no partijas "Līdztiesība" ievēlētajiem Saeimas deputātiem, pievienojās TSP frakcijai. "Līdztiesības" biedre Natālija Jolkina to novērtēja kā nodevību, izberot preses konferencē uz galda 30 latus — simboliskos Jūdasa grašus.
Balsu pirkšana
2007. gada oktobrī Zemgales apgabaltiesa par vēlētāju balsu pirkšanas organizēšanu piesprieda A. Klementjeva brālim Jurijam Klementjevam naudassodu 50 minimālo mēnešalgu apmērā (6000 latu). Balsu pircēji maksājuši 10 latus, lai Jelgavas rajona vēlētāji 9. Saeimas vēlēšanās nobalsotu par "Saskaņas Centru".
Latvijas Republikas Uzņēmumu reģistrs
Pāreja uz attālināto darbu Tīmeklī
Kopš 2020. gada pavasara Uzņēmumu reģistra pakalpojumi kļuva pieejami tikai attālināti — digitāli un pa pastu. 2020. gadā iestāde uzsāka darbu pie jauna reģistrācijas e-pakalpojuma izveides, un tika plānots, ka tuvāko gadu laikā Uzņēmumu reģistra pakalpojumi tiks nodrošināti tikai digitālajā vidē.
Sasniegumi
Uzņēmumu reģistrs 2018. gada 13.jūnijā atklāja pirmo publiskās pārvaldes virtuālo asistentu Latvijā — UNA jeb Uzņēmēju Nākotnes Atbalstu. Virtuālais asistents latviešu valodā rakstiski sniedz atbildes uz biežāk uzdotajiem jautājumiem par jauna uzņēmuma vai organizācijas reģistrāciju, iesniegto reģistrācijas dokumentu virzību un likvidāciju. Šo mākslīgā intelekta jeb virtuālā asistenta iekļaušanu kvalitātes sistēmā Kvalitātes institūts (Chartered Quality Institute), kurā apvienojušies starptautiski sertificēti organizāciju auditori un inženieri, konkursā “International Quality Award 2018” novērtēja ar augstāko novērtējumu pasaulē kategorijā “Inovāciju ieviešana, izmantojot kvalitātes metodes” (Innovation through Quality Method).
Uzņēmumu reģistrs 2019. gadā Ekonomikas ministrijas virzītajā iniciatīvā valsts iestādēm "Konsultē vispirms" saņēma augstāko novērtējumu nominācijā "Līderis informēšanā un konsultēšanā”.
Pazlauga
Pazlauga ir Kūkovas kreisā krasta pieteka Balvu novadā. Iztek no Svātiunes ezera, tek galvenokārt austrumu virzienā pa mežainu (augštecē un vidustecē) vai lauksaimniecības apvidu. Lielākā pieteka Puncuļova ietek Pazlaugā 1 km no Pazlaugas ietekas Kūkovā.
Upi šķērso autoceļš P45, lielākā apdzīvotā vieta krastos ir Pazlaugas ciems.
Lodumka
Lodumka (arī Ladanka, Laudonka, Ludumka, Ludunka, Ļudonka, augštecē — Ludanka; ru, Ludonka) ir Kūkovas kreisā krasta pieteka Latvijā un Krievijā. Sākas no grāvju sistēmas austrumos no Šķilbēnu pagasta Dagunovas ciema uz Šķilbēnu un Medņevas pagastu robežas. Tek galvenokārt ziemeļaustrumu virzienā. 8 km garumā Latvijas un Krievijas robežupe. Ietek Kūkovā pie Hvorostovas ciema bijušā Purvmalas pagasta teritorijā Krievijā. Lodumkai ir 12 īsas pietekas ar kopgarumu 19 km.
Apdzīvotās vietas upes krastos Latvijā: Šķilbēnu pagasta Dagunova, Medņevas pagasta Dagunova, Rogovski, Vientuļi.
Šķērso valsts autoceļus: P45 (Viļaka—Kārsava), P35 (Gulbene—Balvi—Viļaka—Krievijas robeža (Vientuļi)).
Mutter
Mutter var būt:
Bābelītis
Bābelītis (arī Bābelīte, Bābelītes ezers, Ozolkalna ezers) ir ūdenstilpe Rīgā, Juglas apkaimē, dienvidos no Ķīšezera pie Rīgas-Valkas dzelzceļa. Ezeram nav noteces un tas barojas no nokrišņiem un gruntsūdeņiem. Ezera līmeņa svārstības ir nelielas, atkarīgas galvenokārt no apkārtnes gruntsūdeņiem. Bābelītis ir iecienīta rīdzinieku atpūtas vieta.
Rezerves spēkstacija
Pirms Otrā pasaules kara sākuma 1938. gadā kāpās uz ziemeļiem no Bābelīša uzbūvēja slepenu ar dīzeļdegvielu darbināmu elektrostaciju, kurai bija jāapgādā Rīgas stratēģiski nozīmīgākos objektus ar elektroenerģiju gadījumā, ja kaut kāda iemesla dēļ savu darbību pārtrauktu Ķeguma HES. Tās aizsardzībai augstākajos reljefa punktos bija izveidotas ložmetēju pozīcijas, kas saglabājušās līdz mūsdienām. Vērmahta atkāpšanās laikā to 1944. gada rudenī uzspridzināja un Latvijas PSR laikā vairs neatjaunoja. 2017. gadā objektu drošības apsvērumu dēļ nojauca.
Heinrihs Šics
Heinrihs Šics (dzimis, miris ) bija vācu komponists un ērģelnieks. Iespējams, pazīstamākais vācu komponists pirms Johana Sebastiāna Baha. Vācu pirmās operas "Dafne" autors. Opera pirmoreiz atskaņota Torgavā 1627. gadā un mūsdienās ir pazaudēta.
Dzimis Bādkestricā, vēlāk ģimene pārcēlās uz Veisenfelsu, kur tēvs kļuva par krogus īpašnieku un vēlāk - pilsētas birģermeistaru. 1598. gadā, uzturoties pilsētā Heinriha Šica muzikālo talantu pamanīja Heseles-Kaseles landgrāfs Morics, kurš pierunāja ģimeni dod Heinrihu izglītoties mūzikā.
Kādu laiku darbojies kā kora zēns, Heinrihs Šics studēja tiesības Marburgā, bet no 1609. līdz 1612. gadam Venēcijā apguva mūziku pie Džovanni Gabriēli. 1615. gadā Drēzdenē kļuva par Saksijas galma komponistu un palika amatā līdz savai nāvei 1672. gadā, dažkārt dodamies ilgākos braucienos (uz Venēciju, divreiz uz Kopenhāgenu).
TCH
TCH var būt:
Wish
"Wish" ir amerikāņu industriālā roka projekta Nine Inch Nails otrais reklāmsingls no 1992. gada EP Broken. Wish ieguva 1993. gada Grammy balvu nominācijā Labākais smagā metāla izpildījums.
Kaverversijas
Dziesmas kaverversijas ir izpildījušas tādas grupas kā The Dillinger Escape Plan, Beatsteaks, Behemoth, Linkin Park, Dreadnaut, STEMM.
Cilvēka ģeogrāfija
Cilvēka ģeogrāfija ir ģeogrāfijas nozare, kas pēta modeļus un procesus, kas nosaka cilvēka mijiedarbību ar vidi, īpaši pievēršot uzmanību cilvēka aktivitātes telpiskajai izplatībai uz Zemes virsmas.
Cilvēka ģeogrāfijas galvenais uzsvars nav uz Zemes fizisko ainavu (sk. fiziskā ģeogrāfija), taču tā ir cieši saistīta ar to, jo cilvēku aktivitātes lielā mērā nosaka tieši fiziskās ģeogrāfijas aspekti. Šajā ziņā aizvien lielāko lomu kā tilts starp abām zinātnes nozarēm ieņem vides ģeogrāfija. Cilvēka ģeogrāfija ir metodoloģiski daudzveidīga un lieto gan kvalitatīvās metodes, gan kvantitatīvās metodes, tai skaitā gadījumu izpēti (case study), statistisko analīzi u.c.
Par cilvēka ģeogrāfijas kā disciplīnas izveidotājiem uzskata Aleksandru Humboltu, kas pētīja cilvēka un vides mijiedarbības aspektus, kā arī Frīdrihu Ratcelu.
Cilvēka ģeogrāfijas paradigmas vēsture
Cilvēka ģeogrāfijā paradigmas laika gaitā ir mainījušās.
Aptuveni līdz 1900. gadam cilvēka ģeogrāfija kā zinātne bija aizmetņa stadijā. Pasaules atklāšanas un sākotnējo pētījumu gaitā tika uzkrāti dati un to analīze tikai sākās. Tika dibinātas ģeogrāfijas pētniecības institūcijas un pētniecības biedrības.
Pēc ģeogrāfijas zinātnes nostabilizēšanās aizvien intensīvāk tika meklēts skaidrojums jau savāktajiem un aizvien jaunajiem datiem. Cilvēka ģeogrāfijā tika analizēta tautu veidošanās, apdzīvojuma un apmetņu struktūra, saimnieciskās attiecības, pārsvarā visam meklējot un atrodot skaidrojumu fiziskajā ģeogrāfijā (vides determinisms). Piemēram, tika skaidrots, ka lielais karstums tropos veicina vietējo iedzīvotāju slinkumu. Diemžēl šāda ideoloģija nereti palīdzēja autoritāru uzskatu nesējiem, piemēram nacionālsociālistiem Vācijā. Par spīti pieaugošajai kritikai vides determinisms kā paradigma eksistēja aptuveni līdz 1969. gadam.
Ap 1945. gadu izveidojās pretēja paradigma, kas telpiskas struktūras centās pētīt ar matemātiskām metodēm. Viens no šīs paradigmas pamatlicējiem ir Valters Kristallers (Walter Christaller), kurš 1933. gadā ar matemātiskām metodēm analizēja cilvēku apmetņu izvietojumu, lielumu un skaitu.
Paralepas bāka (priekšējā vaduguns)
Paralepas bāka (priekšējā vaduguns) (et) atrodas Igaunijā uz austrumiem no Hāpsalas. Bāka ir priekšējā vaduguns vadlīnijai uz Hāpsalas ostu.
Vēsture
Bāka šajā vietā atrodas jau kopš 1916. gada. Pašreizējās bākas tornis uzcelts 1934. gadā.
Raksturojums
Bākas augstums ir 16 m. Bāku veido apaļš. cilindrisks betona tornis ar galeriju un laternu. Tornis ir baltā krāsā. Gaismas elements atrodas 15 m virs jūras līmeņa. Gaisma balta (0,5 s deg, 0,5 s pārtraukums). Gaismas signāls redzams 9 jūras jūdžu attālumā. Bāka darbojas visu gadu, diennakts tumšajā laikā.
Uzvārds
Uzvārds (meitas uzvārds — sievietes uzvārds pirms laulībām) ir personvārds, kas norāda uz cilvēka piederību noteiktai ģimenei, dzimtai. Kopā ar vārdu individualizē personu.
Rašanās
Pirmie uzvārdi tiek saistīti ar valdnieku un dižciltīgo dzimtām. Vēlākajos laikos līdz ar atteikšanos no dzimtbūšanas, iedzīvotāju skaita pieaugumu, iedzīvotāju mobilitātes palielināšanos un citiem faktoriem uzvārdi izplatījās un nostiprinājās arī citos sabiedrības slāņos.
Rietumu pasaulē lielākoties uzvārds seko aiz personas vārda. Izņēmums ir, piemēram, ungāri, sāmi, kas liek vārdus apgrieztā secībā, respektīvi, pirmo nosauc uzvārdu un pēc tam vārdu. Ķīnā, Korejā, Japānā un daudzās citās Austrumāzijas valstīs arī lieto apgrieztu secību. Tomēr arī šajos gadījumos pastāv izņēmumi — ungāri komunikācijā ar eiropiešiem parasti lieto vārdu atbilstoši rietumu tradīcijām. Arī japāņi, romanizējot savu vārdu, maina uzvārdu ar vārdu vietām.
Uzvārdu rašanās ir dažāda. Daļa uzvārdu ir radušies no izcelsmes — pēc tēva vārda, pēc piederības noteiktam klanam, ciltij. Tāpat uzvārdu pamatā nereti ir bijusi nodarbošanās, arods vai dzīves vietas nosaukums (māju, ciema utt). Uzvārda izcelsme var būt arī norāde uz kādām cilvēka individuālajām, fiziskajām īpašībām, kā arī iesaukas. Pastāv arī citi varianti, kā arī sistēmas, kur faktiski nav nostiprināta uzvārda, jo tas mainās atkarībā no vecāku vārdiem, piemēram, tāda sistēma pastāv islandiešiem. Uzvārda locīšana atbilstoši tā nēsātāja dzimtei ir retāk sastopama parādība. Tā rīkojas, piemēram, krievi, grieķi, lietuvieši un arī latvieši.
Latviešu uzvārdi
Luterāņu draudžu novados uzvārdus sāka piešķirt 1820. gados, jo līdz ar zemnieku mobilitātes palielināšanos pēc dzimtbūšanas atcelšanas bija nepieciešams viņus precīzāk identificēt. Mūsdienās Latvijā uzvārdu bērns iegūst no vecākiem. Ierasta prakse ir dot bērnam tēva uzvārdu, tomēr vecākiem nav liegts dot arī mātes uzvārdu. Uzvārdu var mainīt precoties, pieņemot vīra vai sievas uzvārdu, vai vēršoties valsts institūcijās ar lūgumu to mainīt. Uzvārds var būt tikai viens. Latvijā pastāv arī dubultuzvārdi, kad precoties divi uzvārdi tiek salikti kopā, tomēr šādā uzvārdā nedrīkst būt vairāk par diviem uzvārdiem. Turklāt ārzemju uzvārdi netiek rakstīti oriģinālvalodā, bet, izmantojot transkripciju, latviskoti. No Zviedrijas pārņemtā personas kodu sistēma Latvijā ir mazinājusi vārda un uzvārda nozīmi personas identificēšanā.
Biežākie uzvārdi Latvijā
2015. gadā Pilsonības un migrācijas lietu pārvalde publiskoja apkopojumu par izplatītākajiem uzvārdiem Latvijā: